b'\n_START_ARTICLE_\nBosna (reka)\n_START_PARAGRAPH_\nBosna je reka v osrednji Bosni in Hercegovini, ki izvira pri vasi Vrutci v bli\xc5\xbeini mesta Ilid\xc5\xbea. Izvir ob vzno\xc5\xbeju gore Igman je na 500 m n.v., doma\xc4\x8dini mu pravijo Vrelo Bosne in je priljubljena izletni\xc5\xa1ka to\xc4\x8dka Sarajev\xc4\x8danov. Reka nato te\xc4\x8de po osrednji Bosni in Hercegovini ter se po 273 km pri Bosanskem \xc5\xa0amcu izliva v Savo._NEWLINE_Dolina Bosne povezuje panonsko ni\xc5\xbeino z osrednjo Bosno, to pa dolina Neretve z Jadranskim morjem. Je najbolj naseljen predel BiH, kjer \xc5\xbeivi skoraj milijon prebivalcev in kjer se nahaja industrijsko sredi\xc5\xa1\xc4\x8de dr\xc5\xbeave. Tu le\xc5\xbeijo mesta Sarajevo, Visoko, Kakanj, Zenica, Zavidovi\xc4\x87i, \xc5\xbdep\xc4\x8de, Maglaj, Doboj, Modri\xc4\x8da in Bosanski \xc5\xa0amac.'